Вандергрифт, Александер
Александер Вандергрифт (, 1887-æм азы 13 мартъийы — 1973-æм азы 8 майы) уыд зындгонд АИШ-ы æфсæддон, Гвадалканалы тохы хъæбатыр. Фæстæдæр уыди денджызон фистæгæфсады 18-æм командæгæнæг.

Денджызон фистæгæфсады афицерты скъола каст фæуыны фæстæ, архайдта, «бананты хæстытæ» АИШ-ы кæй хонынц, уыцы лæбурдтыты, уыимæ Никарагуæйы былгæроныл дæр. Лæггад кодта Веракрусы оккупацийы рæстæг Мексикæйы.

1914-æм азы декабры арвыст æрцыдис Гаитимæ, архайдта дзы дæргъватин оккупацийы (1915-1934) рæстæг.

Дыккаг дунеон хæсты рæстæг бирæ архайдта Сабыр фурды хæстон операциты, 1944 азæй 1946 азмæ уыд денджызон фистæгæфсады командæгæнæг. 1949 азы пенсимæ ацыдис.

Фиппаинæгтæ 

АИШ-ы инæлæрттæ
Шарлотсвиллы чи райгуырдис, уыдон